ΑΠΟΦΑΣΕΙΣ
Αριθμ. 27414
Τμηματική έγκριση κυκλοφοριακών ρυθμίσεων
σύμφωνα με την υπ’ αρ. 71/2021 απόφαση του
Δημοτικού Συμβουλίου, του Δήμου Ελληνικού Αργυρούπολης.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α΄ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87), σε συνδυασμό με τις διατάξεις του
ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για τη Τοπική Αυτοδιοίκηση
και άλλες διατάξεις» (Α΄ 107).
3. Το άρθρο 52 του ν. 2696/1999 (Α΄ 57) που αφορά
στην κύρωση του Κώδικα Οδικής Κυκλοφορίας, (ΚΟΚ),
όπως αντικαταστάθηκε με την παρ. 9 του άρθρου 48 του
ν. 4313/2014 (Α΄ 261) και τροποποιήθηκε με το άρθρο
60 του ν. 5003/2022 (Α΄ 230).
4. Τα άρθρα 63 έως και 67 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α΄ 136).
5. Το άρθρο 109 του ν. 2696/1999 (Α΄ 57).
6. Το π.δ. 135/2010 «Οργανισμός της Αποκεντρωμένης
Διοίκησης Αττικής» (Α΄ 228), όπως ισχύει.
7. Το άρθρο 90 του Κώδικα της νομοθεσίας για την
κυβέρνηση και τα κυβερνητικά όργανα (π.δ. 63/2005,
Α΄ 98), το οποίο διατηρήθηκε σε ισχύ με την παρ. 22 του
άρθρου 119 του ν. 4622/2019 (Α΄ 133).
8. Τις υπ’ αρ. 1115/2012, 49/2012 και 819/2013 αποφάσεις του Συμβουλίου της Επικρατείας.
9. Το υπ’ αρ. 15109/13.5.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπ’ αρ. οικ. 41663/10866/1.6.2020 (ΑΔΑ:
ΩΗΤΙΟΡ1Κ-9ΗΚ) απόφαση του Συντονιστή Αποκεντρωμένης Διοίκησης Αττικής με θέμα «Άσκηση των αρμοδι-
οτήτων της Αποκεντρωμένης Διοίκησης Αττικής για τη
λήψη μέτρων ρύθμισης οδικής κυκλοφορίας».
11. Την υπ’ αρ. 86780/2022 υπουργική απόφαση «Διορισμός του Γρηγορίου Ζαφειρόπουλου του Επαμεινώνδα
στη θέση του μετακλητού Γραμματέα Αποκεντρωμένης
Διοίκησης Αττικής» (Υ.Ο.Δ.Δ. 1183).
12. Το υπ’ αρ. 48823/39998/18.9.2013 έγγραφο του
Γενικού Γραμματέα Αποκεντρωμένης Διοίκησης Αττικής,
με θέμα «Διευκρινίσεις - Οδηγίες περί Εγκρίσεων Κυκλοφοριακών Ρυθμίσεων οδικών δικτύων στους Ο.Τ.Α.  και
στους χερσαίους χώρους λιμένων».
13. Το υπ’ αρ. 31723/2021 έγγραφο του Δ. Ελληνικού Αργυρούπολης προς την Υπηρεσία μας με το οποίο προ-
σκομίσθηκε η υπ’ αρ. 71/2021 απόφαση του Δ.Σ. του
Δ. Ελληνικού - Αργυρούπολης με τα συνοδευτικά της
στοιχεία.
14. Το υπ’ αρ. 152165/2021 έγγραφο της Υπηρεσία μας
προς την Διεύθυνση Διοίκησης.
15. Το υπ’ αρ. 38357/2022 έγγραφο της Διεύθυνσης
Διοίκησης προς την Υπηρεσία μας, με το οποίο προσκομίσθηκε η υπ’ αρ. 71/2021, νομοτύπως ληφθείσα, όπως
αναφέρεται, απόφαση του Δ.Σ. του Δ. Ελληνικού - Αργυρούπολης με τα συνοδευτικά της στοιχεία.
16. Το υπ’ αρ. 129602/2022 έγγραφο της Υπηρεσία μας
προς την Δ. Ελληνικού - Αργυρούπολης.
17. Το υπ’ αρ. 8565/2023 έγγραφο του Δ. Ελληνικού Αργυρούπολης προς την Υπηρεσία μας.
18. Το υπ’ αρ. πρωτ. 13345/2023 έγγραφο του Δ. Ελληνικού - Αργυρούπολης προς την Υπηρεσία μας.
19. Την Τεχνική Έκθεση Κυκλοφοριακών Ρυθμίσεων
της Τεχνικής Υπηρεσίας του Δήμου Ελληνικού - Αργυρούπολης, βάσει της οποίας ελήφθη η υπ’ αρ. 10/2021
απόφαση της ΕΠΟΙΖΩ, για τις υπόψη κυκλοφοριακές
ρυθμίσεις της υπ’ αρ. 71/2021 απόφασης του Δημοτικού
Συμβουλίου του Δήμου Ελληνικού - Αργυρούπολης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Απριλίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 2394
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2394/12.04.2023
20. Την υπ’ αρ. 71/2021 απόφαση του Δ.Σ. του Δήμου
Ελληνικού - Αργυρούπολης, με την οποία αποφάσισε
την έγκριση των υπόψιν κυκλοφοριακών ρυθμίσεων.
21. Το γεγονός ότι από την παρούσα απόφαση κυκλοφοριακών ρυθμίσεων προκαλείται δαπάνη 6.338,88 σε
βάρος του προϋπολογισμού του έτους 2023 του Δήμου
Ελληνικού - Αργυρούπολης.
και επειδή:
Οι προτεινόμενες κυκλοφοριακές ρυθμίσεις αιτιολογούνται επαρκώς από την Τεχνική Υπηρεσία, του Δήμου
Ελληνικού - Αργυρούπολης, αποφασίζουμε:
Την έγκριση των νέων κυκλοφοριακών ρυθμίσεων,
σύμφωνα με την υπ’ αρ. 71/2022 απόφαση του Δ.Σ. Δήμου Ελληνικού - Αργυρούπολης και συγκεκριμένα της
υποχρεωτικών διακοπών πορείας (Ρ-2) των οχημάτων
που εισέρχονται στην οδό Γερουλάνου από τις κάθετες
ιδιωτικές οδούς.
Οι εν λόγω εγκρίσεις χορηγούνται με τις εξής προϋποθέσεις:
1. Με ευθύνη της αρμόδιας Τεχνικής Υπηρεσίας του
Δήμου Ελληνικού - Αργυρούπολης να επισημανθούν οι
εγκρινόμενες, με την παρούσα απόφαση, κυκλοφοριακές ρυθμίσεις, με τις κατάλληλες κατακόρυφες και ορι-
ζόντιες σημάνσεις στις κατάλληλες θέσεις προκειμένου
να υλοποιηθούν.
2. Οι προτεινόμενες κυκλοφοριακές ρυθμίσεις να υποστηρίζουν και τις ανάγκες των Ατόμων με  Αναπηρία
(ΑμεΑ).
3. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων, να μην
επηρεάζονται οι υπηρεσίες των μέσων οδικής μαζικής
μεταφοράς.
4. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινα-
κίδων σήμανσης, ή των διαγραμμίσεων στο οδόστρωμα, εκτός αν κατά το χρόνο ισχύος των μέτρων αυτών
η κυκλοφορία ρυθμίζεται από στελέχη της αρμόδιας
Αστυνομικής Αρχής.
5. Μη νομιμοποίησης τυχόν παράνομων ενεργειών.
6. Παρακολούθησης της ακριβούς εκτέλεσης των
όρων που έχουν τεθεί με αυτή, από τις Αρχές προς τις
οποίες αποστέλλεται, στα πλαίσια των αρμοδιοτήτων
τους.
7. Να τηρούνται απαρέγκλιτα τα όσα αναγράφονται
στην Τεχνική - Εισηγητική Έκθεση κυκλοφοριακών ρυθμίσεων της Διεύθυνσης Τεχνικών Υπηρεσιών του Δήμου
Ελληνικού - Αργυρούπολης, βάσει της οποίας ελήφθη η
εν λόγω απόφαση του Δ.Σ. του Δήμου Ελληνικού - Αργυρούπολης.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Μαρτίου 2023
Ο Γραμματέας Αποκεντρωμένης Διοίκησης
ΓΡΗΓΟΡΙΟΣ ΖΑΦΕΙΡΟΠΟΥΛΟΣ

[Source: 20230202394.pdf | Tokens: 5786]